da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da da da da da da da sv da da da da da da nb da sv da en da fr da fr da da da da da en da nb da da da es da da da da da da en da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Smukke drivhuse og pavilloner til haven | ISABELLAS
af Jytte Boch og Line Sølvhøj Johansson 24.06.2021
Drømmer du om en smuk oase i haven, hvor du kan dyrke dine egne solmodne tomater, og hvor der er rum til at nyde lækkert hjemmebag? Få inspiration til smukke pavilloner og drivhuse her!
Lige fra den første forårssol begynder at titte frem, kribler det i de grønne fingre, og vi får lyst til at bruge tid i haven. Rigtig meget tid - og gerne også gerne langt ind i de noget køligere efterårsmåneder. Og det er der heldigvis mulighed for, hvis du kaster dig ud i at bygge og indrette et fint drivhus eller en hyggelig pavillon.
Gør dit drivhus klar til sæsonen
Allerede i det tidlige forår kan du begynde at plante i dit drivhus, og der skal ikke meget varme til, før du også kan nyde dit drivhus eller din pavillon og bruge den hyggelige lille oase som et overdækket spisested i haven, hvor du både kan nyde morgenmad, frokost, aftensmad og det lille søde indslag til kaffen.
Kom i gang med dit drivhus eller en pavillon
Inden du kaster dig ud i at bygge dit eget drivhus eller pavillon, skal du være opmærksom på, at der findes regler for udhuses størrelse, afstande til skel, højder, bebyggelsesprocent på grunden og så videre. Kontakt teknisk forvaltning i din kommune, så du er opdateret på reglerne og undgår at skulle fjerne huset igen.
Brug gerne gamle døre og vinduer. Kig efter genbrugsmaterialer på nettet, hvor du oftest kan finde billigere materialerne. Du kan også holde øje med huse, der bliver restaureret, hvor der kan være gamle vinduer og døre at hente.
Se også galleriet: Fra sommerhus til helårsbolig
Når du kommer til at skulle indrette, så fyld gerne op med lækre loppefund eller arvestykker, blomster, lanterner og lækre, bløde materialer som puder og vattæpper til at lune sig med. Det passer perfekt ind og giver den helt rigtige stemning.
Få inspiration til smukke drivhus og pavilloner:
Et drivhus behøves ikke at være naturfarvet eller hvidmalet - en pastelgrøn finish giver hele haven et flot pift.
Vær ikke bange for at bruge friske pastelfarver som kontrast til de mere afdæmpede møbler og potter.
Du kan sagtens eksperimentere med møblerne, og fx stille en flot seng i dit drivhus. Den rå, nordiske stil passer rigtig godt sammen med planternes sarthed.
Hold styr på dine krydderurter som hér ved hjælp af det charmerende bambusbestik!
Du kan sagtens være kreativ med dine planteophæng, og vælge materialer som både bast og strik.
DIY-video: Sådan binder du et ophæng til potteplanter
En pavillion behøves ikke fylde alverden - lidt har også sin ret. Du kan stadig give haven masser af liv ved at stille planterne langs ydervæggene.
Selv et lille drivhus kan give masser af fine afgrøder - og ser også yndigt ud bare i naturfarvet træ.
En reol med alle dine yndlingsmagasiner og bøger passer perfekt til alle hyggestunderne i drivhuset!
Find brugte drivhuse og pavilloner her:
Se også de store byggemarkeder og for brugte huse på dba.dk.
sommerhus udhuse og drivhuse haveklargøring
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik